EGIBAR ARTOLA (EAJ, 2017-01-26):
Azken Legealdia, X Legealdia aipatu duen bezala Pastor jaunak, autogobernu batzordea eratu eta bere lanak burutzeko erabili genuen.
Irakurketa ezberdinak egon dira behar adinako abiaduraz jokatu ote genuen legealdi horretan baino gauzak horrela garbi dagoena da legealdi berri honen hasieran behintzat badagoela lan bat egindako, alderdi politiko bakoitza, talde parlamentari bakoitzak jarri du mahai gainean idatzita berak nola ikusten duen bai iraganeko azterketa eta etorkizunari begira oinarri eta printzipio berriek zeintzuk izan beharko luketen.
Eta momentu honetan, hori 2016. urtarrilerako presentatu bagenituen alderdi politiko guztiak, gero gure talde parlamentarioak egin zuen halako saiakera bat legealdia amaitu aurretik oinarri guzti horien azterketa egin ondoren zer partekatu zitekeen, behintzat berriro ere idatziz jarri genuen eta talde parlamentario guztiei helarazi geure dokumentua. Eta momentu honetan bi alderdi politikoak, bi talde parlamentariak, Gobernuari sostengua ematen diogun bi talde parlamentarioak, aitortuaz zein diferentzi ditugun eta guztiok hori jakin badakizue eta idatzirik ere egon badago, proposatzen duguna da azterketa guzti hori kontutan edukita, ekarpen berriak, nola ez, aztertuta, ahal den kontsensurik zabalena aurkitu nahian, baina betorik gabe, kontsensu zabalena bai baino betorik ez, oinarri eta printzipio partekatuak finkatzea.
Alderdi politiko bakoitzak bere proposamena garbi dauka. Orain beste garai batean sartzen gara eta guk hala pentsatzen dugu eta proposatu, ere idatziz hala jarri dugu. Gure oinarriak ezagunak dira, 11 oinarri dira. Guk pentsatzen dugu oinarri eta printzipio horiek garbi jarri ondoren, baita ere parte hartzea zabaldu egin behar dugula. Azkenean guztion proiektua izan behar duen horrek gizartearen parte hartze gehiena ere eduki dezan. Hala dago jasota gure proposamenetan eta gainera nahiko genuke behintzat beste erakundeekin tramitazioan eta negoziazioan sartu aurretik, galdeketa agintzaile bat ahal bada ere egitea. Azkenean, herritik datorren herri ordezkaria baldin bagara eta herriak herritarren aberastu baldin badute proiektu hori, baita ere herritarrek ebatzi dezaten zer dioten proiektu horren inguruan.
Horiek dira gure zutabe nagusiak. Nik esango nuke akordioaren bila ibili garela osatzeko garaian. Ez luke behintzat arazo gehiegi egon beharrik batzorde bat antolatu eta osatzeko garaian esatea ba hau da egin nahi duguna, hau da, autogobernu batzorde bat, edo dena delako beste batzorde bat. Osaketa berak ba bueno azkenean norberak bere ñabardurak jartzen ahalegintzen denen ba aurrean dagoen horren posizioa ba urrutiratu egiten du edo gerturatu kasuetan. Eta, bueno, akordio zabalago bat nahi genuen ponentzia osatzeko garaian, baino iritsi gera iritsi garan punturaino.
Pentsatzen dugu zintzo egin dela esfortzu hori eta guzti horren emaitza izango da ba ponentzi honen osaketa bere fase ezberdinetan. Azkenean herritarrei proiektu bat aurkeztu behar diegu, herritarrek beraien eskutik herri honen borondate politikoa gaurkotu dezaten eta gaurkotze prozesu horretatik, azkenean, herriaren eta euskal herritarren gehiengoaren asmo eta nahiak errespetatuak izan daitezen.
Gure helburua hori da, autogobernua eguneratu, herri izaera aitortu, erabakitzeko eskubidearen eskutik paktu berri bat, hitzarmen berri bat eskaini eskaini behar zaionari, eta, azkenean, herritarrek edo herriak izango duela hitza eta erabakia.
Hori da funtsean guk batzorde hau antolatzeko, osatzeko garaian azaldu nahi duguna, berriro ere aipatuz ahalegin bat egin dela gehiengo zabal baten bila eta esango nuke ia-ia lortu dugula zabalagoa izatea, baina hortxe gelditu dela eta nahikotasun nabarmen batekin ere.
Eskerrik asko.